নৈষাধ চরিত

নৈষাধ চরিত, নৈষাধ্য চরিত () হলো নিষাদের রাজা নলের জীবনের উপর সংস্কৃতে লেখা একটি কাব্য। শ্রীহর্ষ রচিত এই রচনাটি, সংস্কৃত ধর্মসাহিত্যের পাঁচটি মহাকাব্যের অন্যতম হিসাবে বিবেচিত হয়। শ্রীহর্ষ এটি গাহড়বাল রাজা জয়চন্দ্রের দরবারে রচনা করেছিলেন।

 বিষয়বস্তু 
নৈষাধ চরিত হল নলের প্রাথমিক জীবনের গল্প; দময়ন্তীর সাথে তার প্রেম, তাদের বিয়ে এবং মধুচন্দ্রিমা। 

এই মহাকাব্য দুটি ভাগে বিভক্ত - পূর্ব এবং উত্তর; তাদের প্রত্যেকটিতে এগারোটি সর্গ বা বিভাগ রয়েছে। এর কাহিনী হলো নল ও দময়ন্তীকে (বিদর্ভের রাজা ভীমের কন্যা) নিয়ে। এই গল্পটি প্রথম উল্লেখ হয় মহাভারতের বনপর্বের ৩য় অংশে, যেখানে গল্পের ধাঁচটি ভিন্ন। নৈষাধ চরিতের ভাষা অত্যন্ত বিস্তৃত এবং মসৃণ, এতে আছে শব্দ এবং বিভিন্ন ছন্দের উপর ক্রমাগত খেলা। মাঘের শিশুপাল বধ এবং শ্রীহর্ষের নৈষাধ চরিত পণ্ডিতদের জন্য পরীক্ষা বিশেষ; নৈষাধ সম্পর্কে বলা হয় যে নৈষাধম বিদ্বাদ-ঔষধম, এটি "পণ্ডিতদের টনিক"।

 চরিত্র 

 নলনৈশাধের রাজা
 দময়ন্তীনলের প্রিয়তমা, পরে তার স্ত্রী
 সরস্বতীশিক্ষার দেবী
 ইন্দ্রস্বর্গের রাজা
 দময়ন্তীর পাণিপ্রার্থী দেবতাগণ

 পটভূমি 
থাম্ব| পাঁচ নলের সামনে দময়ন্তী, তার পাশে কনের সহচরী হিসেবে সরস্বতী স্বয়ং।
প্রথম সর্গ শুরু হয় নলের দৈহিক সৌন্দর্য, বীরত্ব এবং অন্যান্য গুণাবলীর বিস্তৃত বর্ণনা দিয়ে। নলের দরবারে পরিদর্শনকারী মন্ত্রীরা রাজা ভীমের কন্যা দময়ন্তীর খবর নিয়ে আসে, একজন মার্জিত এবং কমনীয় নারী হিসাবে। সেই শুনে রাজকন্যার প্রতি নলের মনে ভালোবাসা জাগে। বিরহ সহ্য করতে না পেরে তিনি তার প্রাসাদের একটি আনন্দ উদ্যানে গেলেন যেখানে তিনি একটি সুন্দর রাজহাঁস বন্দী করেন। সেটি প্রাণভয়ে কাঁদলে দয়ালু রাজা তাকে ছেড়ে দেন। তারপর রাজহাঁসটি রাজা ভীমের রাজধানী শহর কুন্দিনাপুরে যায় এবং সেখানে একটি বাগানে দময়ন্তীকে খুঁজে পায়। রাজহাঁস তাকে নলের  রূপ ও গুণের প্রশংসা শোনায় এবং তাদের মধ্যে ভালোবাসা বাড়ানোর জন্য চেষ্টা করবে এমন প্রতিশ্রুতি দেয়। তারপর সেটি নলের কাছে উড়ে যায় এবং দময়ন্তীর স্থানে তার ঈর্ষণীয় অর্জন সম্পর্কে তাকে অবহিত করে। দময়ন্তীর নির্দোষ ও অনভিজ্ঞ সহচরীরা রাজা ভীমকে তাঁর কন্যার অসুস্থতার কথা জানিয়েছিলেন, যা কার্যত প্রেম-অসুখ ছিল। তারপরে, ভীম, তার মেয়ের স্বয়ম্বরের (একটি প্রাচীন ভারতীয় প্রথা যেখানে একজন মেয়ে পাণিপ্রার্থীদের মধ্যে থেকে একজন স্বামী বেছে নেয়) ব্যবস্থা করেছিলেন।

এদিকে, দেবতাদের রাজা ইন্দ্র নারদের কাছ থেকে দময়ন্তীর স্বয়ম্বর এবং নলের প্রতি তার অটল ভালবাসার খবর জানতে পারেন। স্বয়ম্বরে উপস্থিত হয়ে কন্যার হাত জয় করার জন্য ইন্দ্রের স্বাভাবিক মনোবাঞ্ছা জাগে। তিনি অগ্নি, যম, বরুণ এবং শনি দেবতার সাথে পৃথিবীতে নামেন এবং নলের সাথে দেখা করেন, নল নিজেও স্বয়ম্বরে যোগ দিতে যাচ্ছিলেন। ইন্দ্র নলের মোহনীয় চেহারা দেখে তার ঈর্ষা সংবরণ করতে অক্ষম হন এবং তাই নলকে দেবতাদের দূত হওয়ার জন্য অনুরোধ করেন এবং দময়ন্তীকে তাদের অসম যোগ্যতায় প্রভাবিত করার জন্য একটি কৌশল অবলম্বন করেন। ইন্দ্র নলকে দিয়ে দময়ন্তীকে উপহার পাঠানোর প্রস্তাব করেন, নল অনিচ্ছুক থাকলেও দেবতাদের অনুরোধ প্রত্যাখ্যান করাকে ধৃষ্টতা মনে করেছিলেন। অবশেষে, তিনি রাজি হন এবং তাঁকে দময়ন্তীর অন্তপুরে পাঠানো হয়, দেবতাদের বরে তিনি অন্যদের নিকট অদৃশ্য ছিলেন।

দময়ন্তীর কাছে নিজের পরিচয় অজানা রেখে, নল তার কাছে দেবতাদের বার্তা পৌঁছে দেওয়ার চেষ্টা করেন কিন্তু দেবতাদের পক্ষে তার যুক্তিপূর্ণ মন্তব্যগুলো দময়ন্তীর কাছে গ্রহণযোগ্য ছিল না, দেবতার সাথে মিত্রতার বার্তা একজন মানুষ আনবে কেন তিনি এই সন্দেহ প্রকাশ করেন। নলের সতর্কবাণী ছিল যদি তিনি অন্য কাউকে বেছে নেন, তবে দেবতারা তার বিবাহিত জীবনে সমস্যা ও বাধা সৃষ্টি করবেন; কিন্তু তাতেও নলের প্রতি দময়ন্তীর অটল ভালবাসা একটুকুও কমে নি। অবশেষে নল নিজের পরিচয় প্রকাশ করে অন্তপুর ছেড়ে চলে যান।

চার দেবতা নলের রূপ ধারণ করে এবং নলকে সাথে নিয়ে, কার্যত পাঁচটি নলকে দময়ন্তীর সামনে উপস্থাপন করেছিলেন। বিষ্ণুর নির্দেশে, বিদ্যার দেবী সরস্বতী দময়ন্তীর বধূ-সহচরী হয়েছিলেন। তিনি রাজকন্যাকে রাজাদের কাছে নিয়ে গেলেন এবং প্রত্যেকের গুণপনা ও প্রভাব-প্রতিপত্তির কথা বললেন, কিন্তু তাদের সকলকেই দময়ন্তী প্রত্যাখ্যান করেন। অবশেষে রাজকন্যাকে পাঁচজন নলের সামনে আনা হল। সরস্বতী প্রতিটি দেবতাকে এমনভাবে বর্ণনা করলেন যে তার বর্ণনায় সেই দেবতার গুণবাচক কথাও ছিল। দময়ন্তী হতভম্ব হয়ে গেলেন। তিনি অনুভব করেছিলেন যে নল অনেক বিদ্যায় পণ্ডিত এবং ঘোড়ার উদ্দেশ্যও বুঝতে পারেন, তাই তিনি সেখানে নিজেকে পাঁচটি রূপে উপস্থাপন করেছেন। দময়ন্তী আসল নলকে চিনতে অক্ষম হলেন। বিরক্তি আর উৎকণ্ঠায় দেবতাদের কাছে তিনি প্রার্থনা করেন যাতে তারা তাদের পরিচয় প্রকাশ করেন এবং তাকে নলকে বেছে নিতে দেন। তিনি লক্ষ্য করলেন যে দেবতারা তাদের পা মাটিতে স্পর্শ করেননি, চোখের পলক ফেলেননি এবং তাদের শরীরে ঘাম নেই। তাদের মালাও মলিন হয়নি। এইভাবে তিনি তাদের পরিচয় সম্পর্কে নিশ্চিত হন।

নলের পরিচয় জানতে পেরে দময়ন্তী অত্যন্ত লজ্জিত হয়ে পড়েন। তিনি নলের গলায় মালা পরিয়ে দিতে চেয়েও সংযম ও লজ্জায় স্থির হয়ে যান। তিনি সরস্বতীর কানে ফিসফিস করে  উচ্চারণ করে থেমে গেলেন। তিনি সরস্বতীর আঙ্গুল ছুঁলেন, সরস্বতী এই দেখে হাসলেন। সরস্বতী রাজকন্যাকে নলের সামনে নিয়ে গেলেন এবং দেবতাদের সম্বোধন করে বললেন যে দময়ন্তী একজন সতী নারী, তিনি তাদের কাউকেই বেছে নেবেন না। তিনি তাদের অনুরোধ করলেন রাজকন্যার প্রতি তাদের অনুগ্রহ বর্ষণ করার জন্য। দেবতারা তাদের ভ্রু নেড়ে তাদের সম্মতি দিলেন এবং নিজেদের জায়গায় ফিরে গেলেন। বিবাহের উদযাপন হলো ব্যাপক জমকালো পরিসরে।

দেবতারা নিজেদের স্থানে ফিরে যাবার সময় পথে দুষ্টের শিরোমণি কলি তাদের সাথে দেখা করেন এবং দময়ন্তীর পছন্দ সম্পর্কে অবহিত হন। কলি বিবাহিত দম্পতির সুখী জীবন নষ্ট করার প্রতিশ্রুতি দিয়েছিলেন এবং নলের প্রাসাদে একটি গাছে অবস্থান নেন।

শেষ পাঁচটি সর্গে নল এবং দময়ন্তীর সুখী জীবন বর্ণনা করা হয়েছে। কবি যত্ন করে দেখিয়েছেন যে নল নিজের ধর্মীয় ক্রিয়াকলাপে আচরণের নিয়ম লঙ্ঘন করেননি। চাঁদনী রাতে দময়ন্তীর সৌন্দর্য বর্ণনা করার পর কবিতাটি হঠাৎ শেষ হয়।

ঘটনাবহুল প্রতিটি সর্গ

বিভিন্ন শ্লোকের পরিসরে আচ্ছাদিত উল্লেখযোগ্য ঘটনাগুলো দেখিয়ে ২২টি সর্গ জুড়ে বিস্তৃত গল্পের অগ্রগতি নীচে উপস্থাপন করা হয়েছে। এখানে উল্লিখিত শ্লোক সংখ্যাগুলো নির্ণয় সাগর প্রেস থেকে প্রকাশিত হর্ষের নৈশাধ্য চরিতম বই থেকে নেওয়া হয়েছে।

 সর্গ ১ 
+সর্গ ১-এ গল্প-ছক  শ্লোক অনুষ্ঠান উপস্থাপনা ১-২৫ রাজা নলের বর্ণনা ২৬-৩০ নারীরা রাজা নলের প্রেমে পড়ছে ৩১-৪১ রাজা নলের সঙ্গে দময়ন্তীর প্রেম ৪২-৫৫ দময়ন্তীর প্রতি নলের প্রেম ৫৬-৬৪ রাজা নলের একটি বাগান দেখার ইচ্ছা, নলের ঘোড়ার বর্ণনা ৬৮-৭৩ নগরবাসীর রাজা নলকে দর্শন ৭৪-১০৬ রাজা নলের বাগানে বিচরণ, ফল ও ফুলের বর্ণনা ১০৭-১১৬ বাগানের একটি সরোবরের বর্ণনা ১১৭-১২৯ বাগানে রাজহাঁসের বর্ণনা, নলের রাজহাঁস ধরা এবং অন্যান্য পাখির প্রতিক্রিয়া ১৩০-১৩৪ নলকে রাজহাঁসের ভর্ৎসনা ১৩৫-১৪২ রাজহাঁসের দুর্দশার বর্ণনা ১৪৩-১৪৪ নল কর্তৃক রাজহাঁসের মুক্তি  ১৪৫ সর্গ ১ এর সমাপ্তি শ্লোক

 সর্গ ২ 
+সর্গ ২-এ গল্প-ছক শ্লোক অনুষ্ঠান উপস্থাপনা ১-৮ নল ছেড়ে দেওয়ার পর রাজহাঁসের কার্যকলাপ ৮-১৫ রাজহাঁস নলের সাথে কথা বলে ১৬-৪৮ রাজহাঁস নলের কাছে দময়ন্তীর গল্প করে ৪৯-৬২ নল রাজহাঁসের কথায় সাড়া দেন ৬৩ নল বাগানের একটি বাসস্থানে প্রবেশ করেন ৬৪-৭২ রাজহাঁস কুন্দিনার দিকে যাত্রা শুরু করে ৭৩-১০৬ কুন্দিনার বর্ণনা ১০৭-১০৯ রাজহাঁস দময়ন্তীকে খুঁজে পায় ১১০ সর্গ ২ এর সমাপ্তি শ্লোক

 সর্গ ৩ 
+সর্গ ৩-এ গল্প-ছক শ্লোক অনুষ্ঠান উপস্থাপনা ১-১২ রাজহাঁস দময়ন্তীর কাছে আসে এবং তাকে কাছের এক জঙ্গলে নিয়ে যায় ১৩-৫৩ দময়ন্তীর রাজহাঁসকে বন্দী করার নিরর্থক প্রচেষ্টায় হাঁস উপহাস করে। পরে, রাজহাঁস দময়ন্তীকে নিজের পরিচয় দেয়, নলের প্রশংসা করে এবং দাবি করে যে ভগবান ব্রহ্মা নল ও দময়ন্তীকে বিবাহে একত্রিত করতে চান ৫৪-৫৯ দময়ন্তী রাজহাঁসের কাছে ক্ষমা চান। তিনি নিমরাজীভাবে নলের প্রতি তার ভাললাগা প্রকাশ করেন ৬০-৭৩ রাজহাঁস দময়ন্তীকে তার মনের কথা বলতে উৎসাহিত করে ৭৪-৯১ দময়ন্তী নলের প্রতি তার ভালবাসা প্রকাশ করেন এবং রাজহাঁসকে নলের সাথে তাকে একত্রিত করার জন্য অনুরোধ করেন ৯২-৯৬ দময়ন্তী রাজহাঁসকে অনুরোধ করেন সে যেন উপযুক্ত সময়ে নলের কাছে তার বার্তা পৌঁছে দেয় ৯৭-৯৯ কবি (শ্রীহর্ষ) মত দেন যে নলের প্রতি দময়ন্তীর প্রেমের অভিব্যক্তি বেশ উপযুক্ত ১০০-১২৮ রাজহাঁস দময়ন্তীর কাছে প্রেম-পীড়িত নলের দুর্দশার বর্ণনা দেয় ১২৯ দময়ন্তীর বন্ধুরা তাকে বনে খুঁজে পায় ১৩০-১৩৫ রাজহাঁস নলের কাছে ফিরে আসে এবং দময়ন্তীর সাথে তার কথোপকথন তার কাছে বর্ণনা করে ১৩৬ সর্গ ৩ এর সমাপ্তি শ্লোক

 সর্গ ৪ 
+সর্গ ৪-এ গল্প-ছক শ্লোক অনুষ্ঠান উপস্থাপনা ১-৪২ প্রেম-পীড়িত দময়ন্তীর দুর্দশার বর্ণনা ৪৩-৭৪ নলের প্রতি তার ভালবাসায় পীড়িত, দময়ন্তী তার বন্ধুর সাথে কথা বলে এবং চাঁদকে তিরস্কার করে ৭৫-৯৯ দময়ন্তী মন্মথকে তিরস্কার করেন ১০০-১০৯ দময়ন্তী এবং তার সখিরা ধাঁধার আকারে কথোপকথনে লিপ্ত হয় ১১০-১১৪ দময়ন্তী অজ্ঞান হয়ে যান এবং তার সখিরা তাকে জ্ঞানে ফিরিয়ে আনে ১১৫-১২২ হট্টগোল শুনে রাজা ভীম তার মেয়ের কক্ষে ছুটে যান এবং চিকিৎসকের থেকে জানতে পারেন যে মেয়ে প্রেমে জর্জরিত ১২৪ সর্গ ৪ এর সমাপনী শ্লোক

 সর্গ ৫ 
+সর্গ ৫-এ গল্প-ছক শ্লোক অনুষ্ঠান উপস্থাপনা ১-১১ বন্ধু ঋষি পর্বতের সাথে ঋষি নারদের স্বর্গে গমন ১২-১৯ ইন্দ্র নারদকে জিজ্ঞাসা করেন কেন যুদ্ধে নিহত রাজারা স্বর্গ লাভ করছেন না। ইন্দ্র আরও শোক করেন যে, যদি স্বর্গের সম্পদ অন্যদের দেওয়া না হয় তবে তা মূল্যহীন  ২০-৩৬ নারদ ইন্দ্রের উদারতার জন্য তার প্রশংসা করেন। তিনি ইন্দ্রের কাছে দময়ন্তীর সৌন্দর্য বর্ণনা করেন, একজন মানুষের জন্য তার ভালবাসার কথাও (নলের নাম প্রকাশ না করে)। তিনি আরও যোগ করেন পৃথিবীর রাজারা দময়ন্তীর স্বয়ংবরে যোগ দিচ্ছেন আর তাই তারা এই মুহূর্তে যুদ্ধে লিপ্ত হচ্ছেন না। ৩৭-৩৯ ইন্দ্র বলেছেন যে ভগবান বিষ্ণুর শক্তি নিশ্চিত করেছে যে দেবতারা অপ্রতিদ্বন্দ্বী থাকবেন ৪০-৪৪ স্বর্গে যুদ্ধ দেখতে না পাওয়ায় হতাশ হয়ে নারদ স্বর্গ ত্যাগ করেন ৪৫-৫৪ দময়ন্তীর প্রতি ইন্দ্রে প্রেমের তাঁর স্ত্রী শচী এবং অন্যান্য অপ্সরারা দুঃখিত ৫৫-৫৮ দেবতা অগ্নি, ইন্দ্র, যম এবং বরুণও দময়ন্তীকে বিয়ে করতে এবং ইন্দ্রকে পৃথিবীতে অনুসরণ করতে আগ্রহী, দময়ন্তীর স্বয়ংবরে যোগ দিতে ৫৯-৭৩ স্বয়ংবরে যাবার সময় নলের সাথে দেবতাদের সাক্ষাৎ হয়, তাঁরা তাঁর মনোমুগ্ধকর ব্যক্তিত্বে মোহিত হন ৭৪-৭৮ দেবতারা নলকে স্বাগত জানান। ইন্দ্র নিজের ও অন্যান্য দেবতাদের পরিচয় করিয়ে দেন এবং নলের সামনে একটি অনুরোধ পেশ করেন ৭৯-৯২ ইন্দ্রের কথায় নল চিন্তা করেন। তিনি একজন দানশীল ব্যক্তির গুণাবলী এবং দানশীলতার মহত্ত্ব নিয়ে ভাবতে থাকেন ৯৩-৯৭ নল দেবতাদের অভিবাদন জানান এবং তাদের অনুরোধ পূরণ করতে সম্মত হন ৯৮-১০২ দেবতারা প্রকাশ করেন যে তারা দময়ন্তীর প্রেমে পড়েছেন। তারা চান নল তাদের বার্তাবাহক হিসেবে কাজ করুন এবং দময়ন্তীকে তাদের ভালবাসার কথা জানান ১০৩-১১৫ নল তাদের দূত হিসেবে কাজ করার ক্ষেত্রে তার অযোগ্যতা ব্যাখ্যা করেন ১১৬-১৩৭ দেবতাদের দেওয়া প্রতিশ্রুতি পূরণ না করার জন্য ইন্দ্র নলকে সতর্ক করে দেন। দেবতারা নলকে বোঝান যে খ্যাতি অর্জন দময়ন্তীকে অর্জনের চেয়ে বড় এবং অবশেষে তাকে তাদের বার্তাবাহক হিসাবে কাজ করতে রাজি করান ১৩৮ সর্গ ৫ এর সমাপ্তি শ্লোক

 সর্গ ৬ 
+সর্গ ৬-এ গল্প-ছক শ্লোক অনুষ্ঠান উপস্থাপনা ১-৬ নল কুন্দিনা শহরের দিকে যাত্রা শুরু করেন ৭-৪৯ নল কুন্দিনা শহরে প্রবেশ করেন। দেবতার বরে তিনি অদৃশ্য হয়ে যান। শহরের নারীরা নলের ছায়া, পায়ের ছাপ, অলঙ্কার ইত্যাদি দেখে এবং তাদের শহরে একটি অদৃশ্য জিনিসের উপস্থিতি বুঝে বিস্মিত হয় ৫০-৫৬ অদৃশ্য নল দময়ন্তীর কাছে ছুটে আসেন এবং দময়ন্তী তার (নলের) গলায় একটি মালা নিক্ষেপ করেন ৫৭-৭৪ নল দময়ন্তীর কক্ষে প্রবেশ করেন এবং তার বন্ধুদের বিভিন্ন কার্যকলাপ পর্যবেক্ষণ করেন ৭৫ দেবতাদের বার্তাবাহক হিসাবে অভিনয় করার চিন্তায় নল হতাশ ৭৬-৮৯ ইন্দ্রের অন্য একজন দূত কক্ষে প্রবেশ করেন এবং দময়ন্তীর কাছে ইন্দ্রের প্রস্তাব দেন ৯০-১১০ দময়ন্তী ইন্দ্রের প্রস্তাব প্রত্যাখ্যান করেন এবং নলের প্রতি তার প্রেম নিয়ে প্রশ্ন করার জন্য তার বন্ধুদের নিন্দা করেন ১১১-১১২ দময়ন্তীর ইন্দ্রের প্রস্তাব প্রত্যাখ্যান দেখে নল আনন্দিত ১১৩ সর্গ ৭ এর সমাপ্তি শ্লোক

 সর্গ ৭ 
+সরগ ৭-এ গল্প-ছক শ্লোক অনুষ্ঠান উপস্থাপনা ১-৩ দময়ন্তীকে দেখে নলের আবেগ ৩-৪ নল দময়ন্তীর প্রতিটি অঙ্গ নিবিড়ভাবে পরীক্ষা করেন ৯-১৯ নল নিজের কাছে দময়ন্তীর সৌন্দর্য বর্ণনা করছেন ২০-২২ নল দময়ন্তীর কেশরাজির বর্ণনা দিচ্ছেন ২৩ নল দময়ন্তীর কপালের বর্ণনা দিচ্ছেন ২৪-২৬ নল দময়ন্তীর ভ্রুর বর্ণনা দিচ্ছেন ২৭-৩৫ নল দময়ন্তীর চোখের বর্ণনা দিয়েছেন ৩৬ নল দময়ন্তীর নাকের বর্ণনা দিয়েছেন ৩৭-৪২ নল দময়ন্তীর অধরের বর্ণনা দিয়েছেন ৪৩ নল দময়ন্তীর হাসির বর্ণনা দেন ৪৪-৪৬ নল দময়ন্তীর দাঁতের বর্ণনা দিয়েছেন ৪৭-৫০ নল দময়ন্তীর বাচনভঙ্গির বর্ণনা করেন ৫১ নল দময়ন্তীর চিবুকের বর্ণনা দিয়েছেন ৫২-৬০ নল দময়ন্তীর মুখের অংশসহ বর্ণনা করেছেন ৬১-৬৫ নল দময়ন্তীর কানের বর্ণনা দেন ৬৬ নল দময়ন্তীর ঘাড়ের বর্ণনা দিয়েছেন ৬৭ নল দময়ন্তীর গলার বর্ণনা দিয়েছেন ৬৮-৬৯ নল দময়ন্তীর বাহুর বর্ণনা দিয়েছেন ৭০-৭২ নল দময়ন্তীর হাতের বর্ণনা দিয়েছেন ৭৩-৮০ নল দময়ন্তীর বক্ষের বর্ণনা দিয়েছেন ৮১ নল দময়ন্তীর পেটের ভাঁজ বর্ণনা করেছেন ৮২ নল দময়ন্তীর কোমর বর্ণনা করেছেন ৮৩ নল দময়ন্তীর কোমরের চারপাশে চুলের রেখা বর্ণনা করেছেন ৮৪ নল দময়ন্তীর সমস্ত অঙ্গ দেখতে চান ৮৫ নল দময়ন্তীর নাভির বর্ণনা করেছেন ৮৬ মন্মথ কেবল দময়ন্তীর অঙ্গ-প্রত্যঙ্গের সাহায্যে শ্রেষ্ঠত্ব লাভ করেন ৮৭ নল দময়ন্তীর পিঠের বর্ণনা দিয়েছেন ৮৮ নল দময়ন্তীর নিতম্বের বর্ণনা দিয়েছেন ৮৯ যৌবনের কুম্ভকারকে দময়ন্তীর বক্ষ, চুলের রেখা এবং নিতম্ব সাহায্য করে ৯০ নল দময়ন্তীর অপ্রকাশ্য অঙ্গ বর্ণনা করেছেন ৯১ দময়ন্তীকে দেখা অপ্সরাদের দেখার সমতুল্য ৯২-৯৪ নল দময়ন্তীর উরুর বর্ণনা দিয়েছেন ৯৫ দময়ন্তী সাধুদেরও মোহ সৃষ্টি করেন ৯৬ নল দময়ন্তীর জানুর বর্ণনা করেছেন ৯৭ নল দময়ন্তীর গোড়ালির বর্ণনা দিয়েছেন ৯৩-১০১ নল দময়ন্তীর পায়ের বর্ণনা দিয়েছেন ১০২ দময়ন্তীর কান ও অন্যান্য অঙ্গ-প্রত্যঙ্গ অতুলনীয় ১০৩ ভগবান ব্রহ্মা পদ্ম সৃষ্টির জন্য দময়ন্তীর মুখ, পা ও হাত খোঁজেন ১০৪ নল দময়ন্তীর পায়ের আঙ্গুলের বর্ণনা দিয়েছেন ১০৫ নল দময়ন্তীর পায়ের নখের বর্ণনা দিয়েছেন ১০৬ দময়ন্তীর মধ্যে চার চন্দ্র বাস করে ১০৭ দময়ন্তীর সৌন্দর্য বর্ণনা করতে গিয়ে ভাষা অকেজো হয়ে গেছে ১০৮ নল নিজেকে সভাকক্ষে দৃশ্যমান করতে আগ্রহী হন ১০৯ সর্গ ৭ এর সমাপনী শ্লোক

 সর্গ ৮ 
+সর্গ ৮-এ গল্প-ছক শ্লোক অনুষ্ঠান উপস্থাপনা করা হয় ১-২ নিজেকে সংযত করতে না পেরে নল নিজের অদৃশ্যতার মোড়ক খুলে দেন ৩-৫ দময়ন্তী নলকে দেখে প্রেমে মুগ্ধ হন। নলও তাকে দেখে মুগ্ধ হন ৬-৭ সভাকক্ষে অকস্মাৎ একজন লোককে আবির্ভূত হতে দেখে দময়ন্তীর বন্ধুরা আশ্চর্য হয়ে যায় ৮-১৫ দময়ন্তী নলকে দেখে আনন্দিত হন এবং তার প্রতিটি অঙ্গ নিবিড়ভাবে পরীক্ষা করেন ১৬-১৯ ভগবান ব্রহ্মা প্রকৃতপক্ষে নলকে দূত হিসেবে পাঠিয়ে দময়ন্তীর সতীত্ব রক্ষা করেছেন। দময়ন্তী তার সাথে কথা বলতে শুরু করেন ২০-৩০ দময়ন্তী অতিথিদের সম্মানপূর্বক অভিবাদন করেন, নলকে তার নাম, বংশ এবং স্থান,- যেখান থেকে তিনি এসেছিলেন সে সম্পর্কে প্রশ্ন করেন, ৩১-৪৯ দময়ন্তী নলকে দেবতা হিসেবে কল্পনা করেন, দাবি করেন যে একজন চমৎকার গুণসম্পন্ন ব্যক্তির অবশ্যই প্রশংসা করা উচিত এবং নলের ওপর প্রশংসা বর্ষণ চলতে থাকে ৫০-৫৭ দময়ন্তী তাকে প্রশ্ন করার সময় নল প্রেমে যন্ত্রণাপ্রাপ্ত হলেও নিজেকে সংযত রাখেন নিজের পরিচয় প্রকাশ করার ব্যাপারে। তিনি প্রস্তাবিত একটি আসন গ্রহণ করেন এবং দময়ন্তীর কুশল জিজ্ঞাসা করেন ৫৮-৬০ নল বলেছেন যে চার দেবতা - ইন্দ্র, অগ্নি, যম এবং বরুণ তার প্রেমে পড়েছেন ৬১-৭০ দময়ন্তীর প্রতি ভালোবাসায় অন্ধ হওয়ার পর থেকে ইন্দ্রের দুর্দশার কথা নল বর্ণনা করেন ৭১-৭৬ দময়ন্তীর প্রতি ভালোবাসায় অন্ধ হওয়ার পর থেকে নল অগ্নির দুর্দশার বর্ণনা দেন ৭৭-৭৯ দময়ন্তীর প্রতি ভালোবাসায় অন্ধ হওয়ার পর থেকে নল যমের দুর্দশার বর্ণনা দেন ৮০-৮৩ দময়ন্তীর প্রতি ভালোবাসায় অন্ধ হওয়ার পর থেকে নল বরুণের দুর্দশার বর্ণনা দিয়েছেন ৮৪-৮৮ মন্মথ এই চার দেবতাকে যন্ত্রণা দিয়েছেন এবং তারা এখন দময়ন্তীকে জয় করতে কুন্দিনা নগরে এসেছেন। ৮৯-১০৮ নল দময়ন্তীর কাছে প্রতিটি দেবতার বার্তা প্রচার করেন ১০৯ সর্গ ৮ এর সমাপ্তি শ্লোক

 সর্গ ৯ 
+সর্গ ৯-এ গল্প-ছক শ্লোক অনুষ্ঠান উপস্থাপনা ১-৬ দময়ন্তী দেবতাদের প্রস্তাবের ব্যাপারটিকে উপেক্ষা করেন এবং নলকে তার বংশ ও নাম নিয়ে প্রশ্ন করতে থাকেন ৭-১১ নল তার নাম এবং বংশ জানাতে অস্বীকার করেন এবং দময়ন্তীর কাছে দেবতার প্রস্তাবে সাড়া দেওয়ার জন্য অনুরোধ করেন ১২-১৭ নল নিজের বংশ প্রকাশ করেন কিন্তু নাম নয়। দময়ন্তী দেবতাদের প্রস্তাবে সাড়া না দেওয়ার বিষয়ে অনড় থাকেন ১৮-২১ নল দময়ন্তীর কাছে দেবতাদের প্রস্তাবে সাড়া দেওয়ার জন্য অনুনয়-বিনয় করে একজন বার্তাবাহক হিসেবে সফলতা লাভ করছেন ২২-৩৭ দময়ন্তী মনে করেন যে দেবতাদের প্রস্তাবটি অনুপযুক্ত, তাদের নিন্দা করেন এবং নলের অনুরোধ সত্ত্বেও তাদের প্রস্তাব প্রত্যাখ্যান করেন। নলকে বিয়ে করতে না পারলে দময়ন্তী নিজের জীবন ত্যাগ করার প্রতিজ্ঞা করেন এবং এই মতামত দেবতাদের জানিয়ে দিতে অনুরোধ করেন ৩৮-৫১ দময়ন্তীকে ভয় দেখানোর জন্য নল কড়া সুর ধরেন এবং তাকে সতর্ক করেন যে শেষ পর্যন্ত তিনি নিজের জীবন ত্যাগ করলেও চার দেবতার একজনের দ্বারা অধীন হবেন। ৫২-৫৩ নল ইন্দ্রকে বিয়ে করার শুভ দিকগুলো ব্যাখ্যা করেন ৫৪-৫৫ নল অগ্নিকে বিয়ে করার শুভ দিকগুলো ব্যাখ্যা করে ৫৬-৫৭ নল যমকে বিয়ে করার শুভ দিকগুলো ব্যাখ্যা করেন ৫৮-৫৯ নল বরুণকে বিয়ে করার শুভ দিকগুলো ব্যাখ্যা করেন ৬০-৭৩ দময়ন্তী নলের কথা প্রত্যাখ্যান করেন এবং চুপ থাকেন। তিনি তার বন্ধুর মাধ্যমে নলের সাথে কথা বলেন এবং নলের প্রতি তার ভালবাসার বিষয়টি পুনরায় নিশ্চিত করেন। দেবতাদের দূত হিসাবে অভিনয় করে নল নিজের দুর্দশায় হতাশ ৭৪-৭৭ নল দময়ন্তীকে উপদেশ দেন যে দেবতাদের অপ্রতিরোধ্য ক্ষমতার কারণে চার দেবতার একজনের সাথে তার বিবাহ অনিবার্য। ৭৮-৮৩ নল দময়ন্তীকে হুমকি দেন যে তিনি যদি নলকে বিয়ে করেন, তবে দেবতাদের দ্বারা সৃষ্ট অনেক বাধার দ্বারা বিয়েটি ব্যর্থ হবে। ৮৪-৯৩ নলের হুমকিতে ভীত হয়ে, দময়ন্তী কাঁদতে শুরু করেন এবং দুঃখের সাগরে ডুবে যান। তিনি মন্মথের কাছে মৃত্যু  প্রার্থনা করেন এবং ইতোমধ্যেই ছিন্নভিন্ন না হওয়ার জন্য নিজ হৃদয়কে ভর্ৎসনা করেন ৯৪-১০০ দময়ন্তী নিজের মৃত্যুর চিন্তাভাবনা জাগিয়ে তুলছেন এবং কিভাবে ঈশ্বরের কোন করুণা নেই তা নিয়ে বিলাপ করছেন ১০১-১২০ দময়ন্তীর দুর্দশা দেখে নল মুহূর্তের জন্য নিজের মনের স্থায়িত্ব হারিয়ে ফেলেন এবং ঘটনাক্রমে তার কাছে প্রকাশ করেন যে তিনি আসলেই নল। তিনি নিজের কঠোর বাক্যের জন্য তাকে সান্ত্বনা দিতে এগিয়ে যান ১২১-১২৭ নল দময়ন্তীর কাছে আসল পরিচয় প্রকাশ করে নিজের ভুল বুঝতে পারেন এবং দেবতাদের কাছে দেওয়া প্রতিশ্রুতি সম্পন্ন করতে ব্যর্থ হওয়ায় লজ্জিত হন। যাইহোক, তিনি দেবতাদের বার্তাবাহক হওয়ার আন্তরিক প্রচেষ্টায় সন্তুষ্ট ১২৮-১৩৫ রাজহাঁস এসে নলকে পরামর্শ দেয় তিনি যেন অবিলম্বে দময়ন্তীকে সান্ত্বনা দেন। নল তাকে শান্ত করার চেষ্টা করেন ১৩৬-১৫৬ দময়ন্তী দূতের আসল পরিচয় জানতে পেরে আনন্দিত হন এবং লজ্জিত হন। তিনি তার বন্ধুর মাধ্যমে তার সাথে কথোপকথনে নিযুক্ত হন ১৫৭-১৫৯ নল দেবতাদের কাছে ফিরে আসেন এবং দময়ন্তীর সমাবেশে যা ঘটেছিল তা বর্ণনা করেন ১৬০ সর্গ ৯ এর সমাপনী শ্লোক

 সর্গ ১০ 
+সর্গ ১০-এ গল্প-ছক শ্লোক অনুষ্ঠান উপস্থাপনা ১-৯ সারা বিশ্ব থেকে রাজকুমারগণ দময়ন্তীর স্বয়ংবরে যোগ দিতে কুন্দিনার দিকে রওনা হন ১০-১৬ আট মহলের আটজন অধিপতির মধ্যে মাত্র চারজন দেবতা উপস্থিত থাকেন - ইন্দ্র (পূর্ব চতুর্থাংশের অধিপতি), অগ্নি (দক্ষিণ-পূর্ব চতুর্থাংশের অধিপতি), যম (দক্ষিণ চতুর্থাংশের অধিপতি) এবং বরুণ (পশ্চিমাঞ্চলের অধিপতি) দময়ন্তীর স্বয়ংবরে যোগ দেন ১৭-২৪ দেবতা ইন্দ্র, অগ্নি, যম এবং বরুণ নলের রূপ ধারণ করেন এবং স্বয়ংবরে আসেন। তবে, তারা নলের জৌলুশ অর্জন করতে অক্ষম ২৫-৩১ সর্প বাসুকি স্বয়ংবরে আসেন। রাজা ভীম আগত সমস্ত রাজপুত্রদের মহা সম্মান জানান। বিবাহে দময়ন্তীর পাণিপ্রার্থী প্রত্যেক রাজপুত্রই প্রেমে পরাজিত হয় ৩১-৪৩ নল অন্যান্য রাজাদের সাথে স্বয়ংবরে আসেন। নলের মোহনীয়তা অন্যান্য রাজাদের ঈর্ষায় পূর্ণ করে এবং তাদের মধ্যে কেউ কেউ তার প্রশংসা করে ৪৪-৫০ নল আরও চারজনকে নিজের মতো দেখতে দেখে বিভ্রান্ত হন এবং তাদের পরিচয় সম্পর্কে প্রশ্ন করেন। দেবতারা শ্লেষের সঙ্গে তার প্রশ্নের উত্তর দেন, যা নল বোঝেন ৫১-৫৮ উপস্থিতরা স্বয়ংবরার সৌন্দর্য পরীক্ষা করেন ৫৯-৬৬ শুক্রাচার্য স্বয়ংবরার সৌন্দর্যের প্রশংসা করেন ৬৭-৬৯ রাজা ভীম উপস্থিতদের সংখ্যায় অভিভূত হন, তিনি তার কন্যার কাছে প্রতিটি রাজার বংশ, চরিত্র উপস্থাপন করতে অক্ষম হন। তিনি দেবগণের কাছে প্রার্থনা করেন যাতে তারা এই কাজটি সম্পন্ন করতে সাহায্য করেন ৭০-৭৩ ভগবান বিষ্ণু দেবী সরস্বতীকে স্বয়ংবরে সমবেত রাজাদের বংশ ও গুণাবলী বর্ণনা করার কাজে রাজা ভীমকে সাহায্য করতে বলেন ৭৪ সরস্বতী স্বয়ংবরে আসেন ৭৫-৮৮ সরস্বতীর বিভিন্ন অঙ্গের বর্ণনা ৮৯-৯১ সরস্বতী রাজা ভীমের সাথে কথা বলেন এবং সমস্ত সমবেত রাজাদের বংশ ও চরিত্র বর্ণনা করার ক্ষমতা প্রকাশ করেন। রাজা ভীম তাকে নমস্কার করেন ৯২-১০০ রাজা ভীম দময়ন্তীকে সভায় আমন্ত্রণ জানান। দময়ন্তীকে অলঙ্কারে সজ্জিত দেখে দর্শকরা আনন্দিত ১০১-১১৩ রাজারা দময়ন্তীর প্রতিটি অঙ্গ গভীরভাবে পর্যবেক্ষণ করেন। তারা রোমাঞ্চ ও বিস্ময় অনুভব করে এবং মন্মথের তীর দ্বারা আঘাতপ্রাপ্ত হন ১১৪-১৩২ রাজারা দময়ন্তীর সৌন্দর্যের প্রশংসা করেন ১৩৩-১৩৪ ইন্দ্র দময়ন্তীকে দেখেন এবং তার সৌন্দর্যের প্রশংসা করেন ১৩৪-১৩৭ নল ইন্দ্রের (যিনি নলের ছদ্মবেশে আছেন) দময়ন্তীর প্রশংসা শুনেন এবং সন্দেহ করেন যে তার প্রশংসাকারী ইন্দ্র। যাইহোক, ইন্দ্র তার প্রশংসার বিকল্প ব্যাখ্যা দেন এবং নলের সন্দেহ দূর করেন। ১৩৮ সর্গ ১০ এর সমাপ্তি শ্লোক

 সর্গ ১১ 
+সর্গ ১১-এ গল্প-ছক শ্লোক অনুষ্ঠান উপস্থাপনা ১-৬ দময়ন্তী সমাবেশে প্রবেশ করার সাথে সাথে রাজারা তার অলঙ্কারের রত্নগুলোয় প্রতিফলিত হতে থাকেন। ৭-১৪ দময়ন্তীর পালকিকে দেবতাদের দিকে নিয়ে যাওয়া হয় এবং সরস্বতী তাকে দেবতাদের মধ্যে একজনকে বেছে নিতে উৎসাহিত করেন। তিনি দময়ন্তীকে কল্পবৃক্ষ এবং মেরু পর্বতের মালিক হওয়ার আশায় প্রলুব্ধ করেন। দময়ন্তী সব প্রত্যাখ্যান করেন; দেবতা এবং যক্ষ, গন্ধর্বগণ এবং বিদ্যাধররা স্বয়ংবরে যোগ দিচ্ছেন ১৫-২২ দময়ন্তীর পালকি সর্প বাসুকির দিকে নিয়ে যাওয়া হয় এবং সরস্বতী বাসুকির মহিমার প্রশংসা করেন। দময়ন্তী বাসুকিকে দেখে ভীত হয়ে পড়েন এবং স্বয়ংবরে উপস্থিত অন্যান্য সর্পের সাথে তাকে প্রত্যাখ্যান করেন ২৩-৩৩ দময়ন্তীর পালকি দ্বীপের রাজাদের দিকে নিয়ে যায়। সরস্বতী পুষ্কর দ্বীপের রাজা সাভানার দিকে ইঙ্গিত করেন এবং তাকে বিয়ে করার শুভ দিকগুলোর বর্ণনা করেন। দময়ন্তী সাভানাকে প্রত্যাখ্যান করেন ৩৪-৪৬ দময়ন্তীর পালকি শাক দ্বীপের রাজা হব্যের দিকে নিয়ে যাওয়া হয়।
সরস্বতী হব্যের গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী হব্যকে প্রত্যাখ্যান করেন ৪৭-৬৫ দময়ন্তীর পালকি ক্রৌঞ্চ দ্বীপের রাজা জ্যোতিষ্মানের দিকে নিয়ে যাওয়া হয়।সরস্বতী জ্যোতিষ্মানের গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী জ্যোতিষ্মানকে প্রত্যাখ্যান করেন ৬৬-৭০ দময়ন্তীর পালকিকে নিয়ে যাওয়া হয় শাল্মল দ্বীপের রাজা বপুষ্মানের দিকে।সরস্বতী বপুষ্মাণের গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী বপুষ্মানকে প্রত্যাখ্যান করেন ৭১-৮১ দময়ন্তীর পালকিকে নিয়ে যাওয়া হয় প্লাক্ষ দ্বীপের রাজা মেধাতিথির দিকে।সরস্বতী মেধাতিথির গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী মেধাতিথি প্রত্যাখ্যান করেন ৮২-৯৩ দময়ন্তীর পালকি জাম্বু দ্বীপের রাজার দিকে নিয়ে যাওয়া হয়।সরস্বতী জাম্বু দ্বীপের রাজার গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী তাকে প্রত্যাখ্যান করেন ৯৪-১০১ দময়ন্তীর পালকি গৌড়ের রাজার দিকে নিয়ে যাওয়া হয়।সরস্বতী গৌড় রাজার গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী তাকে প্রত্যাখ্যান করেন ১০২-১১২ দময়ন্তীর পালকি মথুরার রাজার দিকে নিয়ে যাওয়া হয়।সরস্বতী মথুরার রাজার গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী তাকে প্রত্যাখ্যান করেন ১১৩-১২৯ দময়ন্তীর পালকি কাশী রাজার দিকে নিয়ে যাওয়া হয়।সরস্বতী কাশী রাজার গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী তাকে প্রত্যাখ্যান করেন ১৩০ সর্গ ১১ এর সমাপ্তি শ্লোক

 সর্গ ১২ 
+সর্গ ১২-এ গল্প-ছক শ্লোক অনুষ্ঠান উপস্থাপনা ১-৫ দময়ন্তীর পালকি সমাবেশের মাঝখানে রাখা হয়, কোন কোন রাজা স্বয়ংবরে দেরিতে পৌঁছান ৬-১৩ সরস্বতী দময়ন্তীকে অযোধ্যার রাজা ঋতুপর্ণের দিকে নির্দেশ করেন, তাঁর গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী ঋতুপর্ণকে প্রত্যাখ্যান করেন ১৪-২২ সরস্বতী দময়ন্তীকে পাণ্ড্যের রাজার দিকে নির্দেশ করেন।সরস্বতী পাণ্ড্য রাজার গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী তাকে প্রত্যাখ্যান করেন ২৩-৩১ সরস্বতী দময়ন্তীকে কলিঙ্গের রাজার দিকে নির্দেশ করেনন।সরস্বতী কলিঙ্গ রাজার গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী তাকে প্রত্যাখ্যান করেন ৩২-৪১ সরস্বতী দময়ন্তীকে কাঞ্চির রাজার দিকে নির্দেশ করেন।সরস্বতী কাঞ্চি রাজার গুণাবলীর প্রশংসা করেন এবং বিয়ে করার শুভ দিকগুলো বর্ণনা করেন। দময়ন্তী তাকে প্রত্যাখ্যান করেন ৪২-৫২ সরস্বতী দময়ন্তীকে নেপালের রাজার দিকে নির্দেশ করেন।সরস্বতী নেপালের রাজার গুণাবলীর প্রশংসা করেন এবং বিয়ে করার শুভ দিকগুলো বর্ণনা করেন। দময়ন্তী তাকে প্রত্যাখ্যান করেন ৫৩-৬১ সরস্বতী দময়ন্তীকে মালয়ের রাজার দিকে নির্দেশ করেন।সরস্বতী মালয়ের রাজার গুণাবলীর প্রশংসা করেন এবং বিয়ে করার শুভ দিকগুলো বর্ণনা করেন। দময়ন্তী তাকে প্রত্যাখ্যান করেন ৬২-৬৮ সরস্বতী দময়ন্তীকে মিথিলার রাজার দিকে নির্দেশ করেন।সরস্বতী মিথিলার রাজার গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী তাকে প্রত্যাখ্যান করেন ৬৯-৭৭ সরস্বতী দময়ন্তীকে কামরূপ রাজার দিকে নির্দেশ করেন।সরস্বতী কামরূপ রাজার গুণাবলীর প্রশংসা করেন এবং বিয়ে করার শুভ দিকগুলো বর্ণনা করেন। দময়ন্তী তাকে প্রত্যাখ্যান করেন ৭৮-৮৬ সরস্বতী দময়ন্তীকে উৎকলের রাজার দিকে নির্দেশ করেন।
সরস্বতী উৎকল রাজার গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী তাকে প্রত্যাখ্যান করেন ৮৭-১০৭ সরস্বতী দময়ন্তীকে কীট রাজার দিকে নির্দেশ করেন।সরস্বতী কিট রাজার গুণাবলীর প্রশংসা করেন এবং তাকে বিয়ে করার শুভ দিকগুলো বর্ণনা করেন। দময়ন্তী তাকে প্রত্যাখ্যান করেন ১০৮-১১২ দময়ন্তী এবং নল সভায় একে অপরের দিকে তাকান এবং প্রেম অনুভব করেন ১১৩ সর্গ ১২ এর সমাপ্তি শ্লোক

 সর্গ ১৩ 
+সর্গ ১৩-এ গল্প-ছক শ্লোক অনুষ্ঠান উপস্থাপনা ১-৮ দময়ন্তীর পালকি সেই স্থানে নিয়ে যাওয়া হয় যেখানে পাঁচজন নল বসে আছেন।দ্ব্যর্থক শব্দপ্রয়োগ করে, সরস্বতী নলের ছদ্মবেশে থাকা ইন্দ্রের প্রশংসা করেন। দময়ন্তী অনুমান করেন যে রাজার প্রশংসা করা হচ্ছে তিনি প্রকৃতপক্ষে নল ৯-১৪ দ্ব্যর্থক শব্দপ্রয়োগ করে, সরস্বতী অগ্নির প্রশংসা করেন। দময়ন্তী অনুমান করেন যে রাজার প্রশংসা করা হচ্ছে তিনি প্রকৃতপক্ষে নল ১৫-২০ দ্ব্যর্থক শব্দপ্রয়োগ করে, সরস্বতী নলের ছদ্মবেশে থাকা যমের প্রশংসা করেন। দময়ন্তী অনুমান করেন যে রাজার প্রশংসা করা হচ্ছে তিনি প্রকৃতপক্ষে নল ২১-২৬ দ্ব্যর্থক শব্দপ্রয়োগ করে, সরস্বতী নলের ছদ্মবেশে থাকা বরুণের প্রশংসা করেন। দময়ন্তী অনুমান করেন যে রাজার প্রশংসা করা হচ্ছে তিনি প্রকৃতপক্ষে নল ২৭-৩৬ সরস্বতী এখন দময়ন্তীকে আসল নলের দিকে নির্দেশ করেন এবং তার প্রশংসা করেন।দ্ব্যর্থক শব্দপ্রয়োগ করে, তিনি চার দেবতা—ইন্দ্র, অগ্নি, যম এবং বরুণ—এর প্রশংসা করেন। দময়ন্তীর বিভ্রান্তি এখন আরও বেড়েছে কারণ তিনি মনে করেন যে পাঁচ রাজাই নল। ৩৭-৫৫ প্রকৃত নলকে চিনতে না পারায় দময়ন্তী উদ্বিগ্ন হয়ে পড়েন। তিনি উপসংহারে পৌঁছেছেন যে ঈশ্বরের কাছে তার প্রার্থনা আসলেই নিরর্থক ৫৬ সর্গ ১৩ এর সমাপনী শ্লোক

 সর্গ ১৪ 
+সর্গ ১৪-এ গল্প-ছক শ্লোক অনুষ্ঠান উপস্থাপনা ১-১০ দময়ন্তী ভগবানের কাছে প্রার্থনা করেন এবং তাদের চিন্তা করেন। তার প্রার্থনায় সন্তুষ্ট, ঈশ্বর তাকে আশীর্বাদ করেন ১১-১৮ দময়ন্তীকে ভগবান আশীর্বাদ করার পর তিনি বিচক্ষণ মনের অধিকারী হন।তিনি সরস্বতীর উচ্চারিত বর্ণনাগুলো নিয়ে চিন্তা করার মাধ্যমে পাঁচটি নলের মধ্যে আসল নলকে চিনতে পারেন।তিনি সরস্বতীর শব্দের দক্ষতাপূর্ণ খেলার প্রশংসা করেন ১৯-২৪ দময়ন্তী এখন দেখেছেন যে মিথ্যা নলগণ ঈশ্বরের জন্য অনন্য লক্ষণ বহন করছেন এবং ঈশ্বরের আশীর্বাদের ফলে তিনি প্রকৃত নলকে চিনতে পেরেছেন বলে কৃতজ্ঞ। ২৫-৩৯ দময়ন্তী নলের গলায় মালা পরিয়ে দিতে গিয়ে লজ্জিত হয়ে ক্ষান্ত দেন। সরস্বতী দময়ন্তীর উদ্দেশ্য সম্পর্কে না জানার ভান করেন এবং খেলাচ্ছলে তাকে দেবতাগণের দিকে নিয়ে যান।দময়ন্তী তার হাত শক্ত করে ধরে সরস্বতীর প্রচেষ্টাকে প্রতিহত করেন এবং পরিবর্তে আসল নলের দিকে হাঁটা শুরু করেন। কিন্তু, সরস্বতী দময়ন্তীকে ইন্দ্রের দিকে নিয়ে যান ৪০-৪৭ সরস্বতী দময়ন্তীকে দেবতাদের প্রণাম করতে বলেন এবং নলের সাথে দময়ন্তীর বিয়ে অনুমোদন করার জন্য দেবতাদের অনুরোধ করেন।দময়ন্তী নলের গলায় মালা পরিয়ে দেন ৪৮-৫৮ নল এবং দময়ন্তী রোমাঞ্চ, বিহ্বলতা ইত্যাদির মতো সাত্ত্বিকভাব অনুভব করেন ৫৯-৬৯ দেবতারা তাদের নলের ছদ্মবেশ ত্যাগ করেন এবং তাদের আসল রূপ ধারণ করেন। সরস্বতীও তার আসল রূপ প্রকাশ করেন ৭০-৭৪ ইন্দ্র নল ও দময়ন্তীকে বর দেন ৭৫-৭৮ অগ্নি নল ও দময়ন্তীকে বর দেন ৭৯-৮০ যম নল ও দময়ন্তীকে বর দেন ৮১-৮৪ বরুণ নল ও দময়ন্তীকে বর দেন ৮৫-৯১ সরস্বতী নলকে চিন্তামণি মন্ত্র প্রদান করেন এবং সেই মন্ত্র উচ্চারণের গুণাবলী বর্ণনা করেন।তিনি নলের গল্প বর্ণনাকারী একজন কবির জন্য যে দুর্দান্ত সুবিধাগুলো ঘটবে তাও নিশ্চিত করেছেন ৯২-৯৫ দেবগণ দময়ন্তীকে তার পছন্দের যে কোন রূপ ধারণ করার বর দেন এবং স্বর্গের দিকে যাত্রা করেন ৯৬-১০০ সমাবেশে রাজারা নলের প্রশংসা করেন। দময়ন্তী যে রাজাদের প্রত্যাখ্যান করেছিলেন, বন্ধুদের সঙ্গে তাঁদের বিয়ের ব্যবস্থা করেন ১০১ সর্গ ১৪ এর সমাপ্তি শ্লোক

 সর্গ ১৫ 
+সর্গ ১৫-এ গল্প-ছক শ্লোক অনুষ্ঠান উপস্থাপনা ১-২ নল চারণকবিদের মাঝে সম্পদ বিলিয়ে দিয়ে নিজের বাসস্থানের দিকে চলে যান ৩-৪ দময়ন্তী কর্তৃক প্রত্যাখ্যাত রাজাদের অনুচররা নলের উপর দোষ চাপান কিন্তু নলের প্রতি তাদের দোষারোপ করা মিথ্যা। ৫-৬ রাজা ভীম তার স্ত্রীকে দময়ন্তীর স্বয়ংবরে একজন মহান বর নির্বাচনের কথা জানান ৭-৮ রাজা ভীম নারীদের বিবাহের ব্যবস্থা করতে আদেশ দেন এবং বিবাহের জন্য একটি শুভ সময় নির্ধারণের জন্য একজন জ্যোতিষীর সাথে পরামর্শ করেন ৯-১০ রাজা ভীম নলের কাছে একজন দূত পাঠান এবং তাকে তার মেয়ের বিয়েতে পাণিগ্রহণের অনুরোধ করেন ১১-১৯ বিয়ের আয়োজন হিসেবে খাবার তৈরি, ঘরের সাজসজ্জা ইত্যাদি করা হয় ২০-৫৭ দময়ন্তীকে পবিত্র স্নান করানো হয় এবং তার শরীরের প্রতিটি অংশকে বিশদভাবে বর্ণনা করা হয়। অন্যান্য রাজাদের স্ত্রীরা দময়ন্তীকে প্রণাম করে এবং তিনি প্রবীণদের কাছ থেকে আশীর্বাদ পান ৫৮-৭১ অনুচররা নলকে বিয়ের জন্য প্রস্তুত করে এবং তিনি বড়দের কাছ থেকে আশীর্বাদ পান ৭২-৯১ নল যখন বিয়ের উদ্দেশ্যে নিজের যাত্রা শুরু করেন, নারীরা তাকে দেখতে রাস্তায় জড়ো হয় এবং নল, দময়ন্তী ও তাদের বিবাহ সম্পর্কে তাদের চিন্তাভাবনা প্রকাশ করে ৯১ সর্গ ১৫ এর সমাপ্তি শ্লোক

 সর্গ ১৬ 
+সর্গ ১৬-এ গল্প-ছক শ্লোক অনুষ্ঠান উপস্থাপনা ১-৭ নল পুরোহিত গৌতমের সাথে রাজা ভীমের প্রাসাদের দিকে এগিয়ে যান এবং পথে রাজা ভীমের অনুচরদের সাথে দেখা হয়। ৮-১৫ প্রবেশদ্বারে নলকে স্বাগত জানানো হয় এবং নলের সেনাবাহিনী রাজা ভীমের সেনাবাহিনীর সাথে মিলিত হয়।রাজা ভীমের পুত্র অতিথিদের আতিথেয়তা দেয় এবং বিবাহ শুরু হয় ১৬-৩৫ রাজা ভীম চিন্তামণিমালা সহ নলকে অসংখ্য উপহার দেন ৩৬-৪১ দময়ন্তী বিবাহে আবৃত্তি করা মন্ত্রগুলি থেকে আশীর্বাদ পান। নল দময়ন্তীকে অরুন্ধতী তারা দেখান ৪২-৪৪ নল এবং দময়ন্তী যখন একে অপরকে স্পর্শ করেন তখন তারা সাত্ত্বিকভাব অনুভব করেন, যেমন রোমাঞ্চ, বিহ্বলতা ইত্যাদি।গৌতম বিয়ের অনুষ্ঠান সম্পন্ন করেন ৪৫-৪৭ নল এবং দময়ন্তী একটি বিশেষ কক্ষে প্রবেশ করেন যেখানে তারা নির্দিষ্ট নিয়ম মেনে তিন দিন থাকবেন ৪৮-৫৬ নলের দলের পুরুষরা রাজা ভীমের দলের সুন্দরী নারীদের নিয়ে মজা করে ৫৭-১১১ সব অতিথিদের জন্য সুস্বাদু খাবার পরিবেশন করা হয়। নলের শিবিরের কিছু পুরুষ খাবার পরিবেশনকারী নারীদের দেখে মুগ্ধ হয় ১১২-১১৮ নল দময়ন্তীকে নিয়ে নিজের রাজ্যের দিকে যাত্রা করেন। দময়ন্তীর বাবা-মা তাদের মেয়েকে ছেড়ে চলে যেতে দেখে শোকাহত এবং দময়ন্তীও তেমনি নিজের পিতামাতার বিচ্ছেদে ১১৯-১২৯ নল নিজের রাজ্যে প্রবেশ করার সাথে সাথে তার মন্ত্রীরা তাকে অভ্যর্থনা জানান। রাজ্যের নারীরা নতুন দম্পতিকে উষ্ণ অভ্যর্থনা জানায়।দেবতারা স্বর্গ থেকে তাদের উপর পুষ্পবৃষ্টি করেন ১৩০ সর্গ ১৬ এর সমাপ্তি শ্লোক

 সর্গ ১৭ 
+সর্গ ১৭-এ গল্প-ছক শ্লোক অনুষ্ঠান উপস্থাপনা ১-১২ স্বয়ংবরের পরে দেবতারা স্বর্গের দিকে যাত্রা করেন ১৩-১৯ দেবতারা কলির সৈন্যদলের কাছে আসেন এবং মন্মথকে সেই সেনাবাহিনীর সদস্য হিসাবে দেখেন ২০-২৩ দেবতারা মূর্ত ক্রোধ এবং তার অনুচরদের সেনাবাহিনীতে দেখেন ২৪-২৮ দেবতারা মূর্ত লোভ এবং তার অনুচরদের সেনাবাহিনীতে দেখেন ২৯-৩৪ দেবতারা মূর্ত ভ্রম এবং তার অনুচরদের সেনাবাহিনীতে দেখেন ৩৫-৩৬ চার্বাককে দেখে দেবতারা সেনাবাহিনীর কিছু লোককে চিনতে পারেন ৩৭-৩৯ চার্বাক দাবি করেন যে বেদের শব্দগুলি মূল্যহীন এবং বৌদ্ধ মতবাদের প্রশংসা করতে এগিয়ে যান ৪০-৮৩ চার্বাক বেদের বিরোধিতা করে অনেক বিবৃতি দিয়েছেন। তিনি দাবি করেন যে নিজের বংশের পবিত্রতা বজায় রাখামূল্যহীন নয় এবং পাপ করার মধ্যে কোন দোষ নেই।তিনি আরও দাবি করেন যে শ্রৌত এবং স্মার্ত কর্মগুলি মূল্যহীন এবং যারা এই ধরনের কর্ম সম্পাদন করে তাদের নিন্দা করেন। ৮৪-৮৫ বেদের নিন্দায় ইন্দ্র ক্রুদ্ধ ৮৬-৯১ ইন্দ্র চার্বাককে তিরস্কার করেন এবং বেশ কয়েকটি উদাহরণ প্রদান করে বেদের সমর্থন করেন ৯২-৯৪ অগ্নি চার্বাককে তিরস্কার করেন এবং বেশ কয়েকটি উদাহরণ প্রদান করে বেদকে সমর্থন করেন ৯৫-১০১ যম চার্বাককে তিরস্কার করেন এবং বেশ কয়েকটি উদাহরণ প্রদান করে বেদকে সমর্থন করেন ১০২-১০৬ বরুণ চার্বাককে তিরস্কার করেন এবং বেশ কয়েকটি উদাহরণ প্রদান করে বেদকে সমর্থন করেন ১০৭-১৩২ চার্বাক নিজেকে পরিচয় করিয়ে দেন যখন কলি মূর্তিমান দ্বাপর এবং পাপসহ দেবতাদের কাছে আসেন।কলি বলেন যে তিনি দময়ন্তীর স্বয়ংবরে যাচ্ছেন। দেবতারা বলেন যে কলির নাস্তিক-ব্রহ্মচারী থাকার কথা এবং তাই বিবাহের যে কোনও প্রচেষ্টা থেকে বিরত থাকা উচিত।তারা তাকে আরও জানান যে দময়ন্তী ইতিমধ্যেই নলের সাথে বিবাহিত।এটা জেনে কলি ক্রুদ্ধ হন এবং দময়ন্তীকে লাভ করতে না পারায় দেবতাদের উপহাস করেন। ১৩৩-১৪০ কলি দময়ন্তীকে অপহরণ করার প্রস্তাব দেন এবং সরস্বতী তাকে তিরস্কার করেন।কলি তখন প্রতিজ্ঞা করেন দময়ন্তীকে নলের থেকে আলাদা করার ১৪১-১৫১ ইন্দ্র বৈদিক ধর্মের অনুসারী হিসাবে দময়ন্তী এবং নলের প্রশংসা করেন এবং কলিকে সতর্ক করেন যে তিনি কখনইতার মন্দ পরিকল্পনায় সফল হবেন না। ১৫২-১৫৩ অন্যান্য দেবতারাও ইন্দ্রের সাথে কলির এই হীন উদ্দেশ্যে ব্যর্থতার বিষয়ে একমত পোষণ করেন ১৫৪ ইন্দ্র কলিকে দময়ন্তীর স্বয়ংবরের দিকে যাত্রা না করতে বলেন এবং কলি ইন্দ্রকে স্বর্গের দিকে যাত্রা না করতে বলেন ১৫৫ অগ্নি কলিকে দময়ন্তীর স্বয়ংবরের দিকে যাত্রা না করতে বলেন আর কলি অগ্নিকে স্বর্গের দিকে যাত্রা না করতে বলেন ১৫৬ যম কলিকে দময়ন্তীর স্বয়ংবরের দিকে যাত্রা না করতে বলেন আর কলি যমকে স্বর্গের দিকে যাত্রা না করতে বলেন ১৫৮ বরুণ কলিকে দময়ন্তীর স্বয়ংবরের দিকে যাত্রা না করতে বলেন আর কলি বরুণকে স্বর্গের দিকে যাত্রা না করতে বলেন ১৫৭-১৬৩ ঈর্ষায় ভরা কলি এবং দ্বাপর নিষাদ রাজ্যের দিকে যাওয়ার সময় দেবতারা স্বর্গে পৌঁছান।প্রাথমিকভাবে কিছু বাধার সম্মুখীন হওয়ার পর তারা রাজ্যে প্রবেশ করতে সক্ষম হয় ১৬৪-২০৭ নিষাধের ধার্মিক লোকেরা বেদ অধ্যয়ন, বৈদিক আচার-অনুষ্ঠান ইত্যাদিতে নিযুক্ত থাকে।এই কার্যকলাপগুলো কলিকে শহরে প্রবেশ করতে বাধা দেয়।কলি প্রায়শই ধার্মিক পুরুষদের মুখোমুখি হয়ে পরাজিত হন এবং শহরে প্রবেশ করার পথ খুঁজতে থাকেন ২০৮-২১৯ কলি নলের বাগানে প্রবেশ করে একটি বিভীটক গাছে বিশ্রাম নেন এবং সেখানে অনেকক্ষণ অপেক্ষা করেন, নলের কিছু দোষ অনুসন্ধান করার আশায়।এদিকে, দ্বাপর নলের সন্ধান চালিয়ে যাচ্ছেন ২২০ মন্মথ নল ও দময়ন্তীর মধ্যে প্রেমের আহ্বান জানান ২২১ সর্গ ১৭ এর সমাপনী শ্লোক

 সর্গ ১৮ 
+সর্গ ১৮-এ গল্প-ছক শ্লোক অনুষ্ঠান উপস্থাপনা ১-৪ নল নিজ রাজ্য তার মন্ত্রীদের কাছে হস্তান্তর করেন এবং পিতামাতার কাছ থেকে বিচ্ছিন্ন হওয়া দময়ন্তীর যন্ত্রণা কমানোর চেষ্টা করেন। ৫-২৯ নলের প্রাসাদ বর্ণনা করা হয়েছে ৩০-৩৯ নলের সাথে প্রেমে দময়ন্তীর লজ্জা ৪০-১৫৩ নল ও দময়ন্তীর প্রেমের একটি বিস্তৃত বর্ণনা ১৫৪ সর্গ ১৮ এর সমাপ্তি শ্লোক

 সর্গ ১৯ 
+সর্গ ১৯-এ গল্প-ছক শ্লোক অনুষ্ঠান উপস্থাপনা ১-৬৬ চারণকবিরা প্রাসাদে আসে এবং তাকে ঘুম থেকে জাগানোর জন্য নলের মহিমা গায়।তারা নলের প্রশংসা করার সময় নল, দময়ন্তী, সূর্য এবং প্রকৃতির বর্ণনা দেয়।দময়ন্তী চারণকবিদের উপহার দেয় ৬৭ সর্গ ১৯ এর সমাপ্তি শ্লোক

 সর্গ ২০ 
+সর্গ ২০-এ গল্প-ছক শ্লোক অনুষ্ঠান উপস্থাপনা ১-১০ নল তার সকালের প্রার্থনা করার পর প্রাসাদে উপস্থিত হয়, চারণকবিদের অবাক করে দেয়।দময়ন্তী রাগের ভান করেন কারণ নল সকালের প্রার্থনা করতে চলে গেছেন ১১-২৩ নল সকালের প্রার্থনা শেষ করে তাকে শান্ত করেন ২৪-৫০ নল দময়ন্তীর বন্ধু কলার সাথে রসিকতাপূর্ণ করেন, যখন সে দময়ন্তীর প্রতি জিজ্ঞাসিত প্রশ্নের জবাব দিচ্ছিল ৫১-৯৭ কলা দাবি করেন যে দময়ন্তীর লজ্জা এই সন্দেহের কারণে যে ইন্দ্র নলের রূপ ধারণ করেছে এবং তার সামনে উপস্থিত রয়েছে।কলা নলকে তার পরিচয় প্রমাণ করার জন্য আহ্বান জানায় এবং নল তাদের প্রেমের বিবরণ বর্ণনা করতে এগিয়ে যায় ৯৮-১২৪ লজ্জায় কাবু হয়ে, দময়ন্তী কলার কান বন্ধ করে দেন যাতে তাকে নলের কথা শুনতে না হয়।কলা এবং তার বন্ধু নল এবং দময়ন্তীর প্রেমের সম্পর্কে আলোচনা করার ভান করে যদিও কলা নলের কোন কথা শোনেনি ১২৫-১৪০ নল কলা এবং তার বন্ধুর কাপড় ভিজিয়ে দেন এবং তারা প্রাসাদ থেকে চলে যেতে বাধ্য হয়। দময়ন্তীর অন্যান্য বন্ধুরাও প্রাসাদ ত্যাগ করে ১৪১-১৬১ নল দময়ন্তীকে জড়িয়ে ধরে চুম্বন করতে শুরু করেন কিন্তু দময়ন্তী তাকে এড়িয়ে প্রাসাদ ছেড়ে চলে যান।নল বিকেলে আচমনের পর ভগবান শিবের পূজা করেন ১৬২ সর্গ ২০ এর সমাপ্তি শ্লোক

 সর্গ ২১ 
+সর্গ ২১-এ গল্প-ছক শ্লোক অনুষ্ঠান উপস্থাপনা ১-৩২ নল অন্য রাজাদের দ্বারা সম্মানিত হন এবং তাদের কাউকে অস্ত্র ব্যবহার করার বিদ্যা শেখান। স্নানের পরে, তিনি দেবতাদের পূজা করার জন্য একটি বিশেষ ঘরে প্রবেশ করেন ৩৩-১২১ নল সূর্য, বিষ্ণু এবং শিবের কাছে প্রার্থনা করেন। নল ভগবান বিষ্ণুর আশীর্বাদপ্রাপ্ত।তাঁর পূজার পর, নল ব্রাহ্মণদের সম্পদ প্রদান করেন ১২২-১৩০ একটি তোতাপাখি এবং কোকিলকে উঠানে আনা হয় যেখানে নল এবং দময়ন্তী বসেন। গন্ধর্ব নারীরা গান গাওয়ার অনুষঙ্গ হিসেবে বীণা বাজাতে আসেন ১৩১-১৪৯ তোতা নল ও দময়ন্তীর প্রশংসা করে এবং সন্ধ্যা নামার সাথে সাথে গন্ধর্ব নারীরা প্রাসাদ ত্যাগ করে।দময়ন্তী প্রাসাদ থেকে একটি হ্রদ দেখেন এবং সূর্য অস্ত যাওয়ার সাথে সাথে চক্রবাক পাখির প্রতি করুণাময় হয়ে ওঠেন। ১৫০-১৬৩ নল দময়ন্তীর অঙ্গ-প্রত্যঙ্গের সৌন্দর্যের প্রশংসা করেন এবং সন্ধ্যায় পূজা করতে প্রাসাদ থেকে বের হন ১৬৩ সর্গ ২১ এর সমাপ্তি শ্লোক

 সর্গ ২২ 
+সর্গ ২২-এ গল্প-ছক শ্লোক অনুষ্ঠান উপস্থাপনা ১-৩৯ নল অন্ধকার বর্ণনা করেন ৪০-৬০ নল চাঁদের বর্ণনা দেন এবং দময়ন্তীকেও একই কাজ করতে উৎসাহিত করেন ৬১-১০২ দময়ন্তী চাঁদের বর্ণনা দেন ১০৩-১০৮ নল দময়ন্তীর প্রশংসা করেন ১০৯-১৫০ নল আবার চাঁদের বর্ণনা দেন ১৫১ সর্গ ২২ এর সমাপ্তি শ্লোক

 তারিখ এবং লেখকত্ব 
খ্রিস্টীয় দ্বাদশ শতাব্দীতে শ্রীহর্ষের বিকাশ ঘটে তিনি কনৌজের জয়চন্দ্রের রাজত্বকালে বসবাস করতেন, এই জয়চন্দ্র ১১৯৩ খ্রিস্টাব্দে শিহাবুদ্দিনের কাছে পরাজিত হন।

 অনুবাদ 
১৫ শতকের তেলুগু কবি শ্রীনাথ তেলুগু ভাষায় নৈষাধ চরিত অনুবাদ করেছিলেন। এটি ইংরেজিতে অনুবাদ করেছেন কৃষ্ণকান্ত সন্দিকৈ, এবং হিন্দিতে অনুবাদ করেছেন গুমান মিশ্র ও ঋষিনাথ ভট্ট।

 তথ্যসূত্র 

 বহি সংযোগ 

 নৈষাধ-চরিত ইংরেজি অনুবাদ (অনুসন্ধানযোগ্য এবং শব্দকোষ অন্তর্ভুক্ত)
  (ইংরেজি অনুবাদ)

বিষয়শ্রেণী:মহাভারত অবলম্বনে কবিতা
বিষয়শ্রেণী:১২শ শতাব্দীর ভারতীয় বই
বিষয়শ্রেণী:সংস্কৃত মহাকাব্য
বিষয়শ্রেণী:সংস্কৃত কবিতা